Document ID: /roh_data/filtered/fineweb-2-filterrobots_roh.jsonl.gz/25071

Suenter las stentas en ils emprims dus gieus, nua che Federer ha stuì ir sur tschintg sets, ha el mussà in bler meglier tennis encunter Lopez. I saja stà in da quels gieus che haja puspè fatg bain, uschia Roger Federer suenter sia victoria. Er mentalmain e puncto concentraziun saja el puspè sin la dretga via.
Proxim adversari da Federer è il Tudestg Philipp Kohlschreiber. Quest duel è gia l'11avel sin la tur da tennis. Tut quellas 11 partidas ha Federer gudagnà. Il gieu Federer cunter Kohlschreiber è il glindesdi a l'US Open.
RR Sportissimo 12:10